మెంటల్

మెంటల్‌ 2016లో విడుదలైన తెలుగు సినిమా. రాజా ఆర్ట్ ప్రొడక్షన్స్, సుబ్రమణ్య ఆర్ట్ క్రియేషన్స్ పై వీవీఏఎన్ ప్రసాద్ దాసరి, వీవీ దుర్గాప్రసాద్ అనగాని నిర్మించిన ఈ చిత్రంలో శ్రీకాంత్, అక్షా పార్ధసాని హీరో హీరోయిన్ గా నటించగా కరణం పి.బాబ్జీ దర్శకత్వం వహించాడు. ఈ చిత్రం సెప్టెంబరు 9న విడుద‌లైంది.

కథ
దుర్గా ప్రసాద్ (శ్రీకాంత్) చిన్నప్పుడే తన తల్లిని చంపిన వారిపై పగ తీర్చుకొని జైలుకి వెళతాడు. జైలు నుంచి తిరిగొచ్చాక నేరస్థులను శిక్షించడం ఒక్క పోలీస్ వల్లే సాధ్యమని దుర్గా పోలీస్ అవుతాడు. ఎలాంటి అన్యాయం జరిగినా అస్సలు ఊరుకొని పోలీస్‌గా అవతారమెత్తిన దుర్గాకు తానుండే ఏరియాలో ఓ పెద్ద రౌడీ అయిన అజయ్ ఘోష్‌తో ఇబ్బందులు తలెత్తుతాయి. ఆ ఇబ్బందులు ఏంటీ? అజయ్ ఘోష్ ఆగడాలను దుర్గా ఎలా ఎదుర్కున్నాడూ? అన్నదే ఈ సినిమా కథ.

నటీనటులు
 శ్రీకాంత్
 అక్షా పార్ధసాని
 సుహాసిని
 నిఖిత
 రచన మౌర్య
 ముమైత్ ఖాన్
 పోసాని కృష్ణ మురళి
 కోట శ్రీనివాసరావు 
 బ్రహ్మానందం
 అజయ్ ఘోష్

సాంకేతిక వర్గం
సంగీతం: సాయి కార్తీక్
ఎడిటింగ్: కోటగిరి వెంకటేశ్వరరావు
ఫైట్స్: రవి
కెమెరా: బుజ్జి
నిర్మాతలు: వి.వి.ఎస్.ఎన్.వి ప్రసాద్ దాసరి, వి.వి. దుర్గాప్రసాద్ అనగాని
ఎగ్జిక్యూటివ్ నిర్మాత: పి. సత్యనారాయణ
కథ, స్క్రీన్ ప్లే, మాటలు, దర్శకత్వం: కరణం పి.బాబ్జీ

వివాదం
ఈ సినిమాకు ముందు 'మెంటల్ పోలీసు' అని టైటిల్ పెట్టారు. పోలీసుల మనోభావాలు దెబ్బతినేలా ‘మెంటల్ పోలీస్’ టైటిల్ పెట్టినందుకు నిర్మాత, దర్శకులతోపాటు హీరో శ్రీకాంత్‌కు పోలీసు అధికారుల సంఘం లీగల్ నోటీసులు పంపారు. ఈ సినిమా టైటిల్ పై పోలీసు సంఘాలు తీవ్ర అభ్యంతరం వ్యక్తం చేస్తూ కోర్టులో కేసు వేశారు. ఈ కేసులో వాదనలు విన్న అనంతరం మెంటల్ పోలీస్ విడుదలపై స్టే విధిస్తూ కోర్టు ఉత్తర్వులు జారీ చేసింది.

మూలాలు

వర్గం:2016 తెలుగు సినిమాలు
వర్గం:శ్రీకాంత్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు